Mogawng Muklum, Kyun Taw Rap Ka-ni Nanghpam Pat Jasan Komiti ni September 11, 2015 ya shani hkying (10:00 AM) ten hta shiga lu ai majaw Jan. Nhkum Ja Doi a nta hpe shang jep yang sum pan Ka-ni hkan (3) hte hpawn lu rim ai lam chye lu ai.
Jan. Nhkum Ja Doi hpe san jep yu yang Jan. Hpawlam Ja Awng hte ဦးေအးၾကဴ yan la kaw na mari la ai lam tsun ai majaw ဦးေအးၾကဴ hte Jan. Hpawlam Ja Awng a nta hta shang jep yu yang sum pan Ka-ni hkan (2) hte hpawn bai lu rim ai lam chye lu ai. Jan. Nhkum Ja Doi hpe lang hte lang shadum jahprang yu tim myit malai nlu ai matut galaw dut sha nga ai majaw shanhte masum hpe Mogawng Balik Dap de ap kau sai lam Mogawng Ginra Pat Jasan Komiti Salang langai shiga jaw la ai kaw na chye lu ai.
kac_Latn kac_Latn